Държавен вестник, бр. 32, 2005 г., стр. 25

Б Р О Й  32
Д Ъ Р Ж А В Е Н   В Е С Т Н И К
С Т Р .  25
на научното изследване, както и на многодис-
циплинарно проучване за допустимостта му от
етична гледна точка;
4) лицето, което се подлага на научни изс-
ледвания, се информира за правата и гаранци-
ите, които законът предвижда в негова защита;
5) съгласието, визирано в чл. 5, е изрично,
специално и писмено; то може да бъде оттегле-
но свободно и по всяко време.
Член 17 (Защита на лицата, неспособни да
дадат съгласието си за научни изследвания)
1. Допуска се извършване на научно изс-
ледване върху лице, което по смисъла на чл. 5
е неспособно да даде съгласието си, само ако
са изпълнени едновременно следните условия:
а)  ако условията от чл. 16, ал. 1 до 4 са из-
пълнени;
б) очакваните резултати от научното из-
следване са от действителна и пряка полза за
здравето:
в) научното изследване не може да се извър-
ши със сравним резултат върху способни да да-
дат съгласието си лица;
Г) ако предвиденото в чл. 6 съгласие е даде-
но специално и писмено; и
Д) лицето не отказва съгласието си.
2. По изключение и при спазване на пред-
видените от закона условия за защита научно
изследване, чиито резултати не са от пряка
полза за здравето на лицето, се допуска при
спазване на условията от ал. (а), (в), (Г) и (Д)
на параграф 1 по-горе, както и при едновре-
менно спазване на допълнителните условия,
посочени по-долу:
а) научното изследване има за цел да доп-
ринесе чрез значително подобряване на науч-
ните знания за състоянието на лицето, на бо-
лестта или разстройството му за крайното по-
лучаване на резултати в полза на заинтересо-
ваното лице или на други лица от същата въз-
растова категория или страдащи от същото за-
боляване или разстройство или със същите ха-
рактерни особености;
б) научното изследване е с минимална сте-
пен на риск или принуда за лицето.
Член 18 (Научни изследвания върху ембриони
ин витро)
1. Ако законът допуска научни изследвания
върху ембриони ин витро, той трябва да гаран-
тира и необходимата защита на ембриона.
2. Не се допуска създаване на човешки емб-
риони с научноизследователска цел.
Глава VI. Вземане на органи и тъкани от
живи донори за трансплантация
Член 19 (Общо правило)
1. Вземане на органи или тъкани за транс-
плантация от жив донор се допуска само ако
това е в терапевтичен интерес на приемника и
ако необходимият орган или тъкан не може да
се набави от починало лице, нито по алтернати-
вен терапевтичен метод със сравним резултат.
2. Съгласието, визирано в чл. 5, е изрично,
специално и изразено писмено или пред офици-
ална инстанция.
Член 20 (Защита на лицата, неспособни да да-
дат съгласие за вземане на орган за трансплан-
тация)
1. Не се допуска вземане на орган или тъкан
от лице, неспособно да даде съгласието си по
смисъла на чл. 5.
2. По изключение и при спазване на предви-
дените от закона условия за защита вземането
на възстановими тъкани от лице, неспособно
да даде съгласието си, се допуска, ако са изпъл-
нени едновременно следните условия:
а)  отсъствие на съвместим донор, способен
да даде съгласието си;
б) приемникът е брат или сестра на донора;
в) дареният орган или тъкан са животоспа-
сяващи за приемника;
Г) предвиденото съгласие в параграфи 2 и 3
на чл. 6 е изразено специално и писмено, по
силата на законовите разпоредби и в съгласие
с компетентната инстанция;
Д) потенциалният донор не отказва съгла-
сието си.
Глава VII. Забрана за извличане на печалба
и използване на част от човешкото тяло
Член 21 (Забрана за извличане на печалба)
Човешкото тяло и неговите части не могат да
бъдат в това си качество източник на печалба.
Член 22 (Използване на взета част
от човешкото тяло)
Когато част от човешкото тяло е взета по
време на интервенция, се допуска нейното за-
пазване и използване с цел, различна от тази, за
която е взета, ако е спазен утвърденият ред за
информиране и даване на съгласие.
Глава VIII. Нарушаване на разпоредбите
на конвенцията
Член 23 (Нарушаване на правата
и принципите)
Страните осигуряват необходимите юрисдик-
ционни мерки за защита с оглед предотвратя-
ване или незабавно прекратяване на незаконно
накърняване на правата и принципите, призна-
ти в тази конвенция.
Член 24 (Обезщетение за неправомерно
нанесена вреда)
Лице, на което в резултат на интервенция
неправомерно е нанесена вреда, има право на
равностойно обезщетение съгласно условията
и по реда, предвиден от закона.
Член 25 (Санкции)
Страните предвиждат необходимите санкции
в случай на неспазване на разпоредбите на тази
конвенция.